‘Dana ya nemi inyi masa addu’a kafin ya fita – Mahaifin wani yaro da ya mutu a rushewar gini ▷ Legit.ng
‘Dana ya nemi inyi masa addu’a kafin ya fita – Mahaifin wani yaro da ya mutu a rushewar gini
2 months ago 723 views by Abubakar Nura Bala
Wani abun bakin ciki ya afku a ranar 13 ga watan Maris, lokacin da wani ginin bene mai hawa uku ya ruguzo wanda a saman akwai makaranatr Firamare, gidaje da shagunan haya a Itafaji, birnin Lagas.
Lamarin yayi sanadiyar rasa rayuka da dama ciki harda na wasu daliban makarantar Firamare.
Mahaifin daya daga cikin daliban da abun ya shafa, Abdulfatah Ayoola, ya kasancee cikin wani hali bayan an tabbatar da mutuwar dansa mai shekaru shida, Fawaz.
An tattaro cewa an tono gawar Fawaz daga cikin rusasshen ginin da misalin karfe 2:00 na ranar da abun ya afku.
Da yake jawabi ga jaridar The Cable, Ayoola ya bayyana cewa ‘dansa ya nemi yayi masa addu’a kafin ya bar gida zuwa makaranta a wannan rana inda shi kuma ya aikata hakan, ba tare da sanin cewa haduwarsu ta karshe kenan da dan nasa ba.
KU ARANTA KUMA: Dino Melaye yace Buhari ya aro fiye da Dala Biliyan 40 a cikin shekaru 3
Mahaifin yaron yace: “Ya makara wajen zuwa makaranta a wannan rana. Bayan ya ci kalaci, sai ya nemi in bashi kudi amma sai na fada mashi cewa baya bukatar kudi tunda akwai abincin rana a tare da shi. Sai yace, ‘daddy, yi mun addu’a kafin na tafi’, sai nayi masa kamar yadda ya bukata. Sai ya tafi makaranta wanda babu nisa daga gida.”
Sai dai, mahaifin yaron wanda ya kasa rike hawayensa yayi bayanin cewa ba zai iya ja da ikon Allah ba sai dai yayi addu’a da kuma lallashin mahaifiyar yaron. Ya kara da cewa ya san wani da ya rasa yara hudu a annobar.
Gethelp worldwide Highest currency in Africa Lai Mohammed Ahmed Indimi Ankara long gowns
Hukuncin Zamfara: Zabin da ya rage mana ita ce amincewa da hukuncin kotu - APC
Wata sabuwa: Budurwa ta kai karar mahaifinta gaban kotu akan auren dole